LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL 2022 M. SUSIETOSIOS PARAMOS UŽ PIENINES KARVES DYDŽIO PATVIRTINIMO

2022 m. rugsėjo 19 d. Nr. 3D-552

Vilnius

Vadovaudamasis 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009, su visais pakeitimais, 52 straipsniu bei atsižvelgdamas į 2021–2022 metų susietosios paramos už pienines karves administravimo taisyklių, patvirtintų Lietuvos Respublikos žemės ūkio ministro 2021 m. sausio 29 d. įsakymu Nr. 3D-63 „Dėl 2021–2022 metų susietosios paramos už pienines karves administravimo taisyklių patvirtinimo“, 9 punktą,

n u s t a t a u, kad 2022 m. susietosios paramos už pienines karves dydis – 190,39 Eur už pieninę karvę.

Žemės ūkio ministras	Kęstutis Navickas